Inga Strümke

Inga Strümke (født 1989) er en norsk fysiker. Hun er forsker ved Institutt for datateknologi og informatikk ved Norges teknisk-naturvitenskapelige universitet (NTNU) der hun arbeider med kunstig intelligens (AI, KI).

Bakgrunn og arbeid
Inga Strümke ble født i Gummersbach i Tyskland. Som 4-åring flyttet hun til Narvik der hun vokste opp. Hun var ferdig ved Narvik videregående skole, avdeling Frydenlund i 2007. Samme høst begynte hun på NTNU der hun tok mastergrad i teoretisk fysikk i 2012.

Inga Strümke tok doktorgrad i partikkelfysikk ved Universitetet i Bergen (UiB) i 2019. 

Strümke er førsteamanuensis og forsker innen maskinlæring, forklarbar kunstig intelligens (XAI) og AI-etikk ved Norwegian Open Artificial Intelligence Lab (NAIL) ved NTNU. Hun har tidligere blant annet jobbet med «ansvarlig AI» og algoritmerevisjon som rådgiver for PWC (PricewaterhouseCoopers).

Inga Strümke er også en aktiv formidler med hyppig mediedeltakelse, blant annet som deltaker i Abels tårn, NRKs radioprogram om populærvitenskap, og i teknologispalta i avisa Morgenbladet. I 2019 mottok hun formidlingsprisen til MatNat-fakultetet ved UiB. 

I 2023 gav Inga Strümke ut boka Maskiner som tenker – algoritmenes hemmelighet og veien til kunstig intelligens.

Bibliografi  
 Maskiner som tenker Kagge forlag 2023 ISBN 9788248932505

Referanser

Eksterne lenker 
 
 

Norske fysikere
Førsteamanuenser ved NTNU
personer fra Gummersbach
personer fra Narvik kommune
Fødselsdato ikke oppgitt